პლანეტოლოგია

პლანეტოლოგია რე დისციპლინა, ნამუთ გურაფულენს პლანეტეფს, ორთაშობურ ალმაშარეეფს, პლანეტარულ სისტემეფს, პლანეტეფიშ ფორმაციაშ პროცესეფს, სტრუქტურას დო შხვა. პლანეტოლოგიაშ ინტერესეფიშ სფერო რე კოსმოსური რსხულეფი, მიკრომეტეოროიდეფით დოჭყაფილი დო გაზიშ გიგანტეფით თებული. პლანეტოლოგია ირკვიენს ჸათენეფიშ სტრუქტურას, ფორმაციაშ პროცესეფს, დინამიკას, აკოდგინალუას. პლანეტოლოგიაქ მუჭოთ ზოხორინელი დისციპლინაქ დირსხუ ასტრონომიაშე დო დიხაუჩაშ მენცარობეფიშე გოვითარაფათ. ასეიან პლანეტოლოგია, მუჭოთ ზოხორინელი მენცარობა იკათუანს შხვადოშხვა დისციპლინეფს: პლანეტარული გეოლოგია, გეოქიმია, გეოფიზიკა, კოსმოქიმია, ატმოსფეროშ მენცარობა, ოკეანოლოგია, ჰიდროლოგია, თეორიული პლანეტოლოგია, გლაციოლოგია, ეგზოპლანეტოლოგია დო შხვეფს. პლანეტოლოგიაშ დარგის მოხანდე მენცარეფი მოღალენა უნივერსიტეტეფიშ ფიზიკაშ, ასტრონომიაშ დო დიხაუჩაშ მენცარობეფიშ ფაკულტეტეფს დო რკვიებეფიშ ცენტრეფს. ირ წანას იმანჯებჷ კონფერენციეფი პლანეტოლოგიაშ მენცარობაშ გეშა, გიშმურს პლანეტოლოგიაშ ჟურნალეფი.

ქოძირით თაშნეშე
 თეორიული პლანეტოლოგია

რესურსეფი ინტერნეტის
 Planetary Science Research Discoveries (articles)
 The Planetary Society (world's largest space-interest group: see also their active news blog)
 Women in Planetary Science (professional networking and news)

კატეგორია:პლანეტოლოგია